Dipuo Peters bedank as LPDipuo Peters, voormalige minister van vervoer. Foto: GCIS Peters is verlede week tydens pres. Jacob Zuma se middernagtelike kabinetskommeling met Joe Maswanganyi vervang. Die parlement het in ‘n verklaring bevestig Peters se bedanking is reeds van 31 Maart van krag. Maswanganyi is die voormalige LUR vir sport, kuns en kultuur in Limpopo. Mmusi Maimane, leier van die DA, het Peters se bedanking as dapper beskryf. Hy het ander ANC-LP’s aangemoedig om dieselfde te doen. Dit was egter nie onmiddellik duidelik hoekom Peters besluit het om as ANC-LP te bedank nie.